اندونزی-ده پایتاخت جاکارتا-نین منفی جهت‌لری و اؤلکه‌نین دیگر بؤلگه‌لری‌نین ده اینکیشافی‌نین تامین ائدیلمه‌سی مقصدیله پایتاختین دییشدیریلمه‌سی لاییحه‌سی اوزرینده ایش گئدیر.
اندونزی میللی اینکیشافین پلانلاشدیریلماسی ناظیرلیگین وئردیگی معلوماتا گؤره، جاکارتا-‌داکی زلز‌له ریسکی، سئل و نقلیات پروبلئم‌لری سببین‌دن و باشقا بؤلگه‌لرین اقتصادی اینکیشافی اوچون پایتاختین دییشدیریلمه‌سی ایله باغلی ایشلر آپاریلیر.
معلوماتدا لاییحه‌نین جاکارتا‌داکی نقلیات و آلت یاپی پروبلئم‌لری و زلز‌له ریسکی سببین‌دن گوندمه گلدیگی بیلدیریلیر.
ایلین سونونا قدر پایتاخت اولماغا نامیزد شهرلرین سیاهی‌سی توتولا‌جاق.
اؤلکه‌نین ان بؤیوک آداسی اولان کالیمانتانین مرکزین‌دکی پالانگکارایا شهری‌نین یئنی پایتاخت سئچیلمه احتیمالی‌نین یوکسک اولدوغو دا قئید اولونور. پالانگکارایانین مؤجود پایتاخت‌دان داها بؤیوک ساحه‌یه و زنگین طبیعی قایناق‌لارا مالیک اولماسی، نقلیات و آلت یاپینین پلان‌لی اینکیشاف ائتدیتیلمه‌سینه اویغون اولماسی اونون یئنی پایتاخت اولما احتیمالینی آرتیران گؤستریجی‌لردیر.
قئید ائدک کی، مرکزی کالیمانتان بؤلگه‌سینده یئرلشن پالانگکارایانین پایتاخت اولماسی مسئله‌سی 1950-جی ایللرده ده اؤلکه‌نین گوندمینه گلمیشدی.
